Luís Donaldo Colosio
Store norske leksikon,Historie,Verdens historie og samtidshistorie,Nord- og Mellom-Amerika,Mexicos historie
Luís Donaldo Colosio var en meksikansk politiker som ble myrdet da han stilte som Mexicos presidentkandidat i 1994.
Colosio ledet valgkampen til president Carlos Salinas og ble partileder i det regjerende partiet PRI i 1988. Salinas utpekte ham som PRIs presidentkandidat i 1993, og det var forventet at han skulle vinne presidentvalget i 1994. Colosio, som brøt med Salinas da han talte åpent om korrupsjon og straffefrihet innad i regjeringspartiet, ble skutt i Tijuana midt under valgkampen. Colosios død i 1994 bidro til ytterligere splittelser i PRI-ledelsen. Mange antok at en statlig konspirasjon sto bak, men denne teorien er aldri blitt bekreftet. Les mer i Store norske leksikon Mexicos historie Mexicos politiske system